Hos tvillinger hos storfe vil eggehinnen vokse sammen og gi felles blodomløp i 90% av tilfellene. Dette fører til at at celler flyter mellom fostrene, og begge fødes med celler fra tvillingen. Dersom tvillingene er av hvert sitt kjønn, vil oksecellene gi hormonforstyrrelser som gir ei kvige med interseksuelle trekk. Oksefosteret er stort sett upåvirket, men kan i enkelte tilfeller få noen mindre testikkelstørelse. Undersøkelser av kromosomer hos kviga vil gi en karyotype med både XX og XY-kombinasjon av kjønnskromosomer, et eksempel på mokro-kimærisme. De vil alltid være sterile og vanligvis ha bygning og utseende som en oksekalv som er blitt kastrert ved fødselen. Bygningen er mer maskuline, og de vil bestige kyr. De er sterkere og mer villige til å være arbeidsdyr enn vanlige kviger. Utveksling av celler skjer også hos tvillinger av samme kjønn, men disse vil ikke påvirkes på samme måte.